ΓΡΑΠΤΗ ΕΡΩΤΗΣΗ E-2999/02

υποβολή: Rosa Migulez Ramos (PSE) προς την Επιτροπή

(23 Οκτωβρίου 2002)

Θέμα: Μέτρα για τη μείωση των ατυχημάτων στην αλιεία

Καταργώντας στην πρόταση μεταρρύθμισής της της Κοινής Αλιευτικής Πολιτικής τις επιχορηγήσεις για την ανανέωση του στόλου και με δεδομένο τονψηλό μέσο όρο ηλικίας των πλοίων, η Επιτροπή τοποθετεί ωρολογιακή βόμβα στον κοινοτικό αλιευτικό στόλο. Η παλαίωση οδηγεί σε απώλεια της αποτελεσματικότητας του στόλου, που γίνεται συνεχώς λιγότερο αποδοτικός και ανασφαλής.

Η πρόταση της Επιτροπής είναι αντιφατική τη στιγμή που επιτρέπει ενισχύσεις για τον εκσυγχρονισμό του στόλου, οι οποίες όμως περιορίζονται σε μέτρα ασφαλείας επί του σκάφους και δεν περιλαμβάνουν βελτιώσεις στο κύτος και τους εσωτερικούς χώρους του πλοίου. Γιατί παραλείπει η Επιτροπή τις βελτιώσεις στο κύτος και τους εσωτερικούς χώρους του πλοίου· Δεν γνωρίζει η Επιτροπή το πόσο σημαντικές είναι οι βελτιώσεις στο κύτος και τους εσωτερικούς χώρους των πλοίων για τη μείωση του κινδύνου ατυχημάτων·

Δεν θεωρεί η Επιτροπή ότι η πρόταση μεταρρύθμισης της Κοινής Αλιευτικής Πολιτικής που ενέκρινε, η οποία γενικά καταργεί τιςπάρχουσες διαρθρωτικές ενισχύσεις για την ανανέωση του στόλου, αντιτίθεται στη θέση που εξέφρασε το ΕΚ στις παραγράφους 4 και 6 του ψηφίσματός του της 5ης Απριλίου 2001 σχετικά με την ασφάλεια και τα ατυχήματα στις αλιευτικές δραστηριότητες(1)·

(1) ΕΕ C 21 E της 24.1.2002, σελ. 359.

Απάντηση του κ. Fischler εξ ονόματος της Επιτροπής

(18 Νοεμβρίου 2002)

Η Επιτροπή ενδιαφέρεται για την ασφάλεια καθώς και τους όρους εργασίας και διαβίωσης. Αυτός είναι ο λόγος για τον οποίο η Επιτροπή, στο πλαίσιο της μεταρρύθμισης της Κοινής Αλιευτικής Πολιτικής, πρότεινε τη διατήρηση της χρηματοδοτικής ενίσχυσης για μέτρα στους τομείς αυτούς,πό τον όρο ότι τα μέτρα δεν αφορούν την χωρητικότητα ή την ισχύ των μηχανών. Υπό τους όρους αυτούς, οποιοδήποτε μέρος του σκάφους θα μπορούσε να τροποποιηθεί με χορήγηση δημόσιας ενίσχυσης.

Για τον εκσυγχρονισμό τωνπαρχόντων σκαφών, η Επιτροπή είναι έτοιμη να εξετάσει τη δυνατότητα να συμφωνήσει για μία ορισμένη αύξηση της χωρητικότητας για λόγους εκσυγχρονισμού στον τομέα της ασφάλειας. Ωστόσο, η δυνατότητα αυτή θαπόκειται σε αυστηρούς όρους. Ούτε οι μετατροπές που αφορούν το κήτος ούτε η αύξηση του όγκου κάτω από το κύριο κατάστρωμα, θα μπορούν να είναι επιλέξιμες για χρηματοδότηση, δεδομένου ότι συμβάλουν άμεσα σε αύξηση της αλιευτικής ικανότητας. Εντούτοις, οι τροποποιήσεις αυτές δεν θα πρέπει να οδηγούν σε αύξηση της ισχύος των μηχανών.

Αναφορικά με τα σημεία 4 και 6 του ψηφίσματος του Κοινοβουλίου, η Επιτροπή αναγνωρίζει την ανάγκη ανανέωσης του στόλου, αλλά πιστεύει ότι ο στόχος αυτός πρέπει να είναι συμβατός με τον στόχο της μείωσης της πλεονάζουσας αλιευτικής ικανότητας και της προσαρμογής του μεγέθους του στόλου στους διαθέσιμους πόρους. Αυτός είναι ο λόγος για τον οποίο η Επιτροπή πρότεινε, στο πλαίσιο της μεταρρύθμισης της Κοινής Αλιευτικής Πολιτικής, τη διατήρηση της χρηματοδοτικής στήριξης για τη διάλυση σκαφών. Η Επιτροπή πιστεύει ότι τα μέτρα αυτά πρέπει να έχουν θετική επίπτωση στη μέση ηλικία του στόλου, δεδομένου ότι τα παλαιότερα και λιγότερο αποτελεσματικά σκάφη θα οδηγηθούν πρώτα για διάλυση.